**3А класс**

**Урок теми: Эпир юрлама юрататпăр.**

**Урок тĕсĕ: хутăш урок.**

**Сапăрлăх тĕллевĕсем:** ачасен ырă туйăмне аталантарасси, юрă илемлĕхне туйма, тăван халăх культурине юратма вĕрентесси.

**Вĕрентÿ тĕллевĕсем:** пирĕн, сирĕн, вĕсен местоименисемпе тĕрĕс усă курма, мĕнле? ыйтури япала ячĕсемпе усă курма хăнăхтарасси.

**Аталантару тĕллевĕсем:** ачасен çыхăнуллă пуплевне, лексикăпа грамматика, аудировани, монолог, диалог, çыру хăнăхăвĕсене аталантарасси.

**Лексика материалĕ:** чăваш халăх юрри, вырăс халăх юрри, хутшăн, чечек çыххи.

**Грамматика материалĕ:** пирĕн, сирĕн, вĕсен местоименисем, мĕнле? ыйтури япала ячĕсем.

**Урока кирлĕ хатĕрсем:** компьютер, проектор, экран, темăпа хатĕрленĕ слайдсем, валĕçÿ карточкисем, юрă дискĕсем, темăпа çыхăннă ÿкерчĕксем**.**

**Литература:** 1. Чăваш чĕлхи: Учебник чувашского языка для 3 класса русской школы / Г.В.Абрамова. – Чебоксары: Чуваш. кн. изд-во, 2008. 2. Методические указания к учебнику чувашского языка для 3 класса русской школы: книга для учителя / Г.В.Абрамова. – Чебоксары: Издательский центр Чувашского республиканского института образования, 2009. 3. Программапо чувашскому языку для I –IV классов русской школы / Г.В.Абрамова, Р.А.Голанцева. – Издательство Чувашского республиканского института образования, 2008. 4. Абрамова Г.В. Рабочая тетрадь к учебнику «Чăваш чĕлхи». 3 класс. В 2-х частях. Часть II. – 2-е изд. / Г.В.Абрамова. – Чебоксары: Чуваш. кн.изд-во, 2011.

**Урок юхăмĕ.**

**I. Класа йĕркелени.**

1) Урока пуçлани.

Ачасем ура çине тăраççĕ, «Шкула» юрă юрлаççĕ.

1.Эп шкула васкатăп

Çĕн пĕлÿ илме,

Тав сăмахĕ калăп

Вĕрентекене.

Припев:

Шăнкăрав сас пачĕ

Урока чĕнсе,

Пĕтĕм класс шăпланчĕ

Парта хушшинче.

2.Ак урок пуçланчĕ

Тимлĕ итлеме

Эпĕ тăрăшатăп

Вĕрентекене.

Припев:

3.Чăвашла вулатпăр

Эпир урокра,

Пĕлĕве хушатпăр,

Тавра-курăма.

Припев:

2) Сывлăх сунни.

*- Сывлăх сунатăп, ачасем!*

*- Паян пирĕн урока хăнасем килнĕ. Вĕсене те сывлăх сунатпăр*.

**II. Пуплев зарядки.**

 Ачасем ыйтусем çине хуравлаççĕ.

*- Эсĕ мĕн ятлă?*

*- Санăн хушамату мĕнле?*

*- Эсĕ миçе çулта?*

*- Эсĕ миçемĕш класра вĕренетĕн?*

*- Эсĕ мĕнле вĕренетĕн?*

*- Сирĕн паян миçе урок?*

*- Эсĕ мĕнле хулара пурăнатăн?*

*- Шупашкар мĕнле хула?*

*- Сана чăваш чĕлхи урокĕ килĕшет-и?*

*- Чăваш чĕхи урокĕнче эсир мĕн тăватăр?*

*- Сана мĕнле предметсем килĕшеççĕ?*

*- Паян класра кам çук?*

*- Паян çанталăк сивĕ-и?*

*- Паян миçемĕш число?*

*- Паян мĕнле кун?*

*- Халĕ мĕнле урок?*

**III. Килти ĕçе тĕрĕслени**.

*- Ачасем, иртнĕ урокра эпир «Хобби. Пĕчĕк çыравçă» темăна вĕрентĕмĕр. Сирĕн килте ĕç тетрадĕнчи ĕçсене пурнăçламалла пулнă. Тетрадьсене уçса хурăр, пăхса тухатăп. Тетрадьсене урок вĕçĕнче пуçтарса илетĕп те тĕрĕслетĕп.*

**IV. Çĕнĕ материалпа ĕçлени.**

1. Урок темине палăртни.

*- Ачасем, тимлĕ итлĕр. Çак тупмалли юмахра мĕн çинчен каланă-ши? «Ăна илтсен сирĕн кăмăл çĕкленет. Ăна эсир радиопа та, телевизорпа та итлетĕр. Вăл кашни концертрах янăрать. Мĕн вăл?» (Юрă)*

*- Тĕрĕс – вăл юрă. Паян урокра эпир «Хобби» темăна малалла тăсатпăр. Ачасем, мĕн вăл хобби?*

*- Тĕрĕс, вăл юратнă ĕç. Паянхи урокра эпир мĕнле юратнă ĕç çинчен калаçăпăр-ши?*

*- Паянхи урок теми «Эпир юрлама юрататпăр». Ачасем, эсир юрлама юрататăр-и?*

*- Сирĕн класра пуринчен те ытларах кам юрлама юратать?*

*- Камиллăпа Натальăна уйрăм килти ĕç парса янăччĕ. Вĕсем пире хăйсен юратнă ĕçĕсем çинчен каласа парĕç.*

3. Çĕнĕ сăмахсемпе ĕçлени.

Словарь ĕçĕ:

а) вĕрентекен хыççăн сăмахсене вулаççĕ

чăваш халăх юрри – чувашская народная песня

вырăс халăх юрри – русская народная песня

хутшăн – участвовать

чечек çыххи – букет цветов

ă) вĕрентекен вырăс сăмахĕсене калать, ачасем чăваш сăмахĕсене калаççĕ;

б) вăйăсем: 1) Ачасем умĕнче çĕнĕ сăмахсене çырнă хут листи. Вĕрентекен сăмахсене вырăсла калать, ачасен сак сăмахсен чăвашла куçарăвне тупса паллă тумалла. Пĕр сăмахĕ юлать. Çак сăмах тăрăх сăмахсене тĕрĕс куçарни паллă (русская народная песня, букет цветов, участвовать - чăваш халăх юрри юлать).

2) Çĕнĕ сăмахсемпе чăвашла йĕркеленĕ сăмах майлашăвĕсене тата вырăс сăмах майлашăвĕсене пĕр-пĕринпе стрелкăпа çыхăнтармалла.

Илемлĕ чăваш халăх юрри участвовать в концерте

Аннен юратнă вырăс халăх юрри подаренный папой букет цветов

 Концерта хутшăн мамина любимая русская народная песня

Атте парнеленĕ чечек çыххи красивая чувашская народная песня

Кам маларах çыхăнтарать, çав вуласа парать.

2. Грамматика материалĕпе ĕçлени.

- Доска çинче çакăнса тăракан сăмахсем çине пăхатпăр:

 ПИРĔН – у нас, наш, наша, наше, наши

 СИРĔН – у вас, ваш, ваша, ваше, ваши

 ВĔСЕН – у них, их

Çак сăмахсем –местоименисем. Эпĕ сире ÿкерчĕксем кăтартатăп, эсир çак местоименисене усă курса ÿкерчĕк тăрăх предложенисем тăвăр.

4. Валеçсе панă ĕçсене пурнăçлани.

Панă сăмахсенчен предложенисем тумалла.

1)ачисем, Пирĕн, хутшăнаççĕ, класс, концерта. (Пирĕн класс ачисем концерта хутшăнаççĕ.)

2) шкулта, кружокĕ, пур, Сирĕн, халăх юррисен. (Сирĕн шкулта халăх юррисен кружокĕ пур.)

3) чечек çыххи, вĕсен, парнеленĕ, амăшне. (Вĕсен амăшне чечек çыххи парнеленĕ.)

**Кану саманчĕ.**

Кил, кил выляма.

 Ан кил, ан кил çапǎçма.

 Упа килет у-у-у…

 Ларǎр, тǎрǎр,

 Тарса хǎтǎлǎр.

5. Вулавпа куçару хǎнǎхǎвĕсене аталантарни.

2-мĕш ĕçе пурнǎçлани.

Ĕç йĕрки: а) Текста вĕрентекен вулать;

ǎ) текста ачасем çурма сасǎпа вулаççĕ;

б) мĕн ǎнланнине вырǎсла каласа параççĕ;

в) пĕрер предложении вулаççĕ, вырǎсла куçараççĕ;

г) суйлавлǎ вулав ирттермелли ĕçсем: *1) Антонина Семеновна çинчен калакан йĕркесене тупса вулǎр; 2)»Мы учимся петь чувашские и русские народные песни» предложени тупǎр;*

*3) Ы сас паллиллĕ сǎмахсене тупса вулǎр. (вырǎс, ырǎ)*

6. Куçарупа монолог хǎнǎхǎвĕсене аталантарни.

3-мĕш ĕçе пурнǎçллани.

а) вĕрентекен хыççǎн вулаççĕ.

ǎ) вĕрентекен ыйтусене вырǎсла калать, ачасем чǎвашла тупса вулаççĕ.

*- Какая она учительница?*

*- Чем любит заниматься Таня?*

*- Как зовут маму Тани?*

*- Что она любит делать?*

*- Кто ее учит петь?*

(Куçарǎва пĕрле вулаççĕ, ыйту çине хуравлаççĕ.)

*- Ачасем, Таня мĕн çинчен юрлать-ши?*

**V. Çĕнĕ темǎна çирĕплетни.**

1) Тест ирттерни.

 1. Текст мĕн ятлă? *а) «Юрă кружокĕ”; ă) «Эпир юрлама юрататпăр»; б) «Ташă кружокĕ”.* *2.* Сăвăра мĕнле кружок çинчен каланă? *а) юрă кружокĕ; ă) ташă кружокĕ; б) фольклор кружокĕ.* 3. Таня мĕнле юрăсем юрлать? *а) эстрада юррисем; ă) чăваш тата вырăс халăх юррисем; б) акăлчан юррисем.* 4. Антонина Семеновна мĕн тума вĕрентет? *а) тĕрĕс юрлама; ă) хитре ÿкерме; б) тĕрĕс çырма.*

Ачасем ĕçе хăйсемех хаклаççĕ. (Хакламалли таблица экран çине тухать.)

**1. ă)**

**2. б)**

**3. ă)**

**4. а)**

2) Кластерпа ĕçлени

- Ытлашшине калăр.

**Кану саманчĕ.**

Пĕрре,иккĕ ал çупатăп.

Виççĕ, тваттă эп утатăп.

Пиллĕк,улттă эп сикетĕп.

Çиччĕ, саккăр эп ÿсетĕп.

Тăххăр, вуннă шăп ларатăп.

VI. Çыру хăнăхăвĕсене аталантарни.

Ĕç тетрадĕчи 1-мĕш ĕçе пурнăçлани. Ĕç йĕрки:

1) Вĕрентекен калава икĕ хут вулать.

2) Ачасене ыйтусем парать:

*- Таня ĕçчен-и?*

*- Вăл амăшне пулăшать-и?*

*- Амăшĕ Таньăна пулăшать-и?*

3) Ачасем диктант çыраççĕ.

 Диктант: ***Таня – ĕçчен хĕр ача. Вăл амăшне ялан пулăшать. Амăшĕ Таньăна юратать.***

*- Текстра мĕнле? ыйтăва хуравлакан сăмаха тупăр, аялтан туртăр.*

*- Халĕ тетрадьсене пуçтарса илетпĕр.*

VII. Урока пĕтĕмлетни, ачасен пĕлĕвне хаклани.

- Ачасем, урокра эпир мĕнле юратнă ĕç çинчен калаçрăмăр?

- Эсир юрлама юрататăр-и?

- Юрлама ăçта вĕрентеççĕ?

- Чăваш çĕр-шывне «Çĕр пин юрă çĕр-шывĕ» теççĕ. Ку тĕрĕс-и? Мĕншĕн?

Ачасен ĕçне хаклани.

VIII. Киле ĕç пани.

Кĕнекери 106-мĕш страницăри 5-мĕш ĕçе тумалла.

*Паянхи урока юрăпа пĕтерес килет. Халĕ пире Камилла юрă юрласа парать.*